7-Eleven (sykkellag)

7-Eleven Cycling Team, senere Motorola Cycling Team, var et amerikansk profesjonelt sykkellag som ble grunnlagt i 1981 av Jim Ochowicz. Lagets innsats og resultater bidro sterkt til sykkelsportens økende popularitet i USA på 80-tallet.

Historie 
I starten besto 7-Eleven av syv syklister, blant dem den tidligere skøyteløperen Eric Heiden. De ble i 1985 det andre amerikanske laget i historien som deltok i Giro d'Italia  (Gianni Motta var det første i 1984) og i Tour de France (1986). 7-Eleven tok sammenlagtseieren i Giro d'Italia i 1988 ved Andy Hampsten, og vant flere etapper i Tour de France, blant annet ved Dag Otto Lauritzen i 1987.

Fra 1991 ble laget sponset av Motorola, og Lance Armstrong debuterte som profesjonell syklist på nettopp dette laget i 1992.

Laget drev i 1994/1995 utstrakt bruk av EPO.

Laget ble nedlagt i 1996.

Meritterte ryttere på 7-Eleven og Motorola
 Raúl Alcalá
 Phil Anderson
 Lance Armstrong
 Steve Bauer
 Andy Hampsten
 Eric Heiden
 George Hincapie
 Dag Otto Lauritzen
 John Tomac
 Sean Yates
Steinar Melbø

Referanser

Nedlagte sykkellag
Idrettslag i USA
Landeveissykling
Idrettslag etablert i 1981
Opphør i 1996
1996 i USA

de:7-Eleven (Radsportteam)